আটক ইরানি ট্যাংকারটি ছেড়ে দিল সৌদি - Bhorer Kagoj
জুনে ৩৯৫ দুর্ঘটনায় মৃত্যু ৪২৮
শিশুর লাশ তুলে ফেলার ঘটনায় জড়িতদের বিচার দাবি
করোনা চেয়ে বেশি মানুষের মৃত্যু হবে ক্ষুদায়
বগুড়ায় ফের বিপদসীমার উপরে যমুনার পানি
টেকনাফে বিজিবির সঙ্গে বন্দুকযুদ্ধে রোহিঙ্গা যুবক নিহত
কুমিল্লায় ছেলেধরা সন্দেহে ৪ জনকে গণপিটুনি
চট্টগ্রামে পিরানহাসহ তিন মণ মাছ ধ্বংস
প্রচ্ছদ আন্তর্জাতিক আরব বিশ্ব আটক ইরানি ট্যাংকারটি ছেড়ে দিল সৌদি
প্রকাশিত হয়েছে: জুলাই ২১, ২০১৯ , ৮:২৫ অপরাহ্ণ
গত এপ্রিলে ইরানের যে তেল ট্যাংকারটি আটক করেছিল তা ছেড়ে দিয়েছে সৌদি আরব। কারিগরি ত্রুটির কারণে ‘হ্যাপিনেস-১’ নামের ওই ট্যাংকারটি জব্দ করে জেদ্দা বন্দরে আটকে রেখেছিল সৌদি কর্তৃপক্ষ। ইরানের আধা-সরকারি বার্তা সংস্থা তাসনিমের এক প্রতিবেদনে এ খবর জানানো হয়েছে।
শনিবারের এক প্রতিবেদনে জানানো হয়েছে, নাশ্যনাল ইরানিয়ান ট্যাংকার কোম্পানির (এনআইটিসি) ওই ট্যাংকারটি এবং সঙ্গে থাকা সব ক্রুকে দুটি টাগবোটের মাধ্যমে জেদ্দা থেকে ইরানের জলসীমায় ছেড়ে দেয়া হয়েছে। ট্যাংকারটি গত ১১ সপ্তাহ সৌদি বন্দরে আটক ছিল ।
এনআইটিসি বলেছে, গত ৩০ এপ্রিল সুয়েজ খালের উদ্দেশে যাত্রা করা তাদের মালিকানাধীন তেল ট্যাংকারটির যান্ত্রিক ত্রুটি দেখা দিলে জব্দ করে সৌদির রয়্যাল নৌবাহিনী। তারা ট্যাংকারটি জব্দ করে জেদ্দা বন্দরে নিয়ে আটকে রাখে। প্রয়োজনীয় আইনি পদক্ষেন নেয়া হলেও এটি ছেড়ে দিতে অপারগতা প্রকাশ করছিল দেশটি।
তাসনিমের প্রতিবেদনে বলা হচ্ছে, ট্যাংকারটি জব্দ করার পর তার রক্ষণাবেক্ষণ ও মেরামত খরচ হিসেবে ইরানের কাছ থেকে এক কোটি ডলারের বেশি অর্থ হাতিয়ে নিয়েছে সৌদি কর্তৃপক্ষ। তারা বলছে, ট্যাংকারের রক্ষণাবেক্ষণ বাবদ সৌদিকে প্রতিদিন ২ লাখ ডলার দিতে হত।
তবে জব্দ করলেও ট্যাংকারটিতে থাকা ২৬ জন ক্রু সদস্যের কারও কোনো ক্ষতি হয়নি বলে জানানো হয়েছে ওই প্রতিবেদনে। এদিকে ইরানের হরমুজগান প্রদেশের বন্দর ও সামুদ্রিক যান চলাচল বিষয়ক সংস্থার অনুরোধে ‘স্টেনা ইমরো’ নামের একটি ব্রিটিশ তেল ট্যাংকার আটক করা নিয়ে তেহরান-লন্ডনের মধ্যে উত্তেজনার পারদ চড়েছে।
মাটির নিচে ৩ হাজার বছর আগের শহরের সন্ধান